Държавен вестник, бр. 26, 2011 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  26
УКАЗ № 56
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за експортния контрол на продукти, 
свързани с отбраната, и на изделия и техноло­
гии с двойна употреба, приет от ХLI Народно 
събрание на 16 март 2011 г.
Издаден в София на 25 март 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за експортния контрол на продукти, свърза­
ни с отбраната, и на изделия и технологии с 
двойна употреба
Г л а в а  п ъ р в а
ОБЩИ РАЗПОРЕДБИ
Чл. 1. (1) С този закон се уреждат:
1. условията и редът за износ, внос, транс­
фер, транспортиране, преминаване, превоз и 
транзит на продукти, свързани с отбраната, 
брокерска дейност с тях и контролът върху 
тези дейности;
2. мерките по прилагане на Регламент 
(ЕО) № 428/2009 на Съвета от 5 май 2009 г. 
за въвеждане режим на Общността за контрол 
на износа, трансфера, брокерската дейност и 
транзита на изделия и технологии с двойна 
употреба (ОВ, L 134/1 от 29 май 2009 г.), на­
ричани по-нататък съответно „Регламент (ЕО) 
№ 428/2009“ и „изделия с двойна употреба“;
3. условията и редът за внос на изделия с 
двойна употреба и брокерска дейност с тях 
и контролът върху тези дейности;
4. предоставянето на техническа помощ за 
военна крайна употреба съгласно Съвместно 
действие на Съвета 2000/401/ОВППС.
(2) Контролът по ал. 1 се извършва с цел 
защита на националната сигурност, на иконо­
мическите и външнополитическите интереси 
на Република България, както и за укреп­
ване на международния мир и сигурност и 
изпълнение на международните задължения 
на Република България.
Чл. 2. (1) Министерският съвет приема 
списък на продуктите, свързани с отбраната, 
за които се прилагат разпоредбите на този за­
кон, и списък на изделията с двойна употреба, 
които се контролират при внос. Списъците се 
обнародват в „Държавен вестник“.
(2) Изделията с двойна употреба – предмет 
на контрол върху износа, брокерската дейност 
и транзита, са посочени в Приложение I на 
Регламент (ЕО) № 428/2009.
(3) Изделията с двойна употреба – предмет 
на контрол върху трансфера, са определени в 
Приложение ІV на Регламент (ЕО) № 428/2009.
Чл. 3. Не подлежат на контрол по този 
закон продуктите, свързани с отбраната, и 
изделията с двойна употреба в случаите, 
когато са:
1. собственост на български или чуждес­
транни въоръжени сили или полицейски кон­
тингенти при пренасянето им през границите 
на Република България или пребиваването 
им на територията на Република България 
в случаите на:
а) изпълнение на задължения на Републи­
ка България, произтичащи от международни 
договори и от членството в международни 
организации;
б) участие в операции по налагане, опазване 
и поддържане и изграждане на мира;
в) участие в международни учения, провеж­
дани на или извън територията на Република 
България;
г) изпълнение на хуманитарни, природо­
защитни, спортни и демонстрационни задачи 
с мирен характер;
2. за оказване на хуманитарна помощ в 
случай на бедствие или са част от дарение 
при извънредна ситуация.
Чл. 4. Министерският съвет може да 
въвежда ограничения и да налага забрани 
за извършването на дейности с продукти, 
свързани с отбраната, и с изделия с двойна 
употреба, когато:
1. дейностите противоречат на целите и 
задълженията, посочени в чл. 1, ал. 2;
2. продуктите или изделията са предназ­
начени или могат да бъдат използвани за 
създаване, производство, обработване, разра­
ботване, управление, поддържане, съхранение 
и разпространение на оръжията за масово 
унищожение;
3. съществуват ограничения или забрани, 
произтичащи от международни договори 
или от членството на Република България в 
международни организации; 
4. тези дейности засягат съществени ин­
тереси на Република България в областта на 
сигурността или са налице съображения за 
опазване на обществения ред.
Г л а в а  в т о р а
УСЛОВИЯ И РЕД ЗА ИЗНОС, ВНОС, ТРАНС­
ФЕР, ТРАНСПОРТИРАНЕ, ПРЕМИНАВА­
НЕ, ПРЕВОЗ И ТРАНЗИТ НА ПРОДУКТИ, 
СВЪРЗАНИ С ОТБРАНАТА, И БРОКЕРСКА 
ДЕЙНОСТ С ТЯХ
Раздел І
Общи изисквания
Чл. 5. Износ, внос и трансфер на продукти, 
свързани с отбраната, могат да извършват: